CELEX: 22006D0041
Language: hu
Date: 2006-03-10 00:00:00
Title: Az EGT-Vegyesbizottság 41/2006 határozata ( 2006. március 10. ) az EGT-megállapodás 31. jegyzőkönyvének a négy szabadságon kívül eső különleges területeken való együttműködést érintő módosításáról

1.6.2006   
            
            
               HU
            
            
               Az Európai Unió Hivatalos Lapja
            
            
               L 147/64
            
         
      AZ EGT-VEGYESBIZOTTSÁG 41/2006 HATÁROZATA
   
   (2006. március 10.)
   az EGT-megállapodás 31. jegyzőkönyvének a négy szabadságon kívül eső különleges területeken való együttműködést érintő módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               Az EGT-Vegyesbizottság 2005. július 8-i 107/2005 határozata (1) módosította a megállapodás 31. jegyzőkönyvét.
            
         
               (2)
            
            
               Helyénvaló a megállapodás szerződő felei együttműködésének kiterjesztése a páneurópai e-kormányzati szolgáltatásoknak közigazgatási szervek, üzleti vállalkozások és polgárok részére történő interoperábilis nyújtásáról (IDABC) szóló, 2004. április 21-i 2004/387/EK európai parlamenti és tanácsi határozat (2) felvétele céljából.
            
         
               (3)
            
            
               Ezért a megállapodás 31. jegyzőkönyvét módosítani kell annak érdekében, hogy e kibővített együttműködés 2006. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve az e határozat mellékletében meghatározottak szerint módosul.
   2. cikk
   Ez a határozat a megállapodás 103. cikkének (1) bekezdése értelmében az EGT-vegyesbizottsághoz beérkezett utolsó értesítést követő napon lép hatályba (3).
   Ezt a határozatot 2006. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében kell közzétenni.
   
      Kelt Brüsszelben, 2006. március 10-én.
      
         
            az EGT-Vegyesbizottság részéről
         
         
            az elnök
         
         R. WRIGHT
         
      
   
   
      (1)  HL L 306., 2005.11.24., 45. o.
   
      (2)  HL L 144., 2004.4.30., 65. o. Helyesbítve: HL L 181., 2004.5.18., 25. o.
   
      (3)  Alkotmányos követelmények fennállását jelezték.
   
      MELLÉKLET
      A megállapodás 31. jegyzőkönyvének 17. cikke (Igazgatási rendszerek közötti telematikus adatcsere (IDA)) a következők szerint módosul:
      
                  a)
               
               
                  A címsor helyébe a következő szöveg lép:
                  „Telematikus adatcsere”
               
            
                  b)
               
               
                  Az (1) bekezdés szövege helyébe a következő szöveg lép:
                  „Az EFTA-államok 1997. január 1-jétől részt vesznek az (5) bekezdés a) pontjában említett közösségi programokhoz kapcsolódó projektekben és tevékenységekben az e jegyzőkönyv 3. függelékében szereplő munkaprogrammal összhangban, 2006. január 1-től pedig az (5) bekezdés b) pontjában említett közösségi programhoz kapcsolódó projektekben és tevékenységekben vesznek részt olyan mértékig, hogy ezek a projektek és tevékenységek a szerződő felek egyéb együttműködését támogassák.”
               
            
                  c)
               
               
                  A (2) bekezdésben a „program” szó helyébe a „programok” szó lép, a „(4) bekezdés” kifejezés helyébe pedig az „(5) bekezdés” lép.
               
            
                  d)
               
               
                  A (3) bekezdésben a „(4) bekezdés” kifejezés helyébe az „(5) bekezdés” lép.
               
            
                  e)
               
               
                  A (3) bekezdés után a következő bekezdést kell beilleszteni:
                  „(4)   Az EFTA-államok az (5) bekezdés b) pontjában említett programra vonatkozó együttműködés kezdetétől számítva teljes mértékben, szavazati jog nélkül részt vesznek a Páneurópai Elektronikus Kormányzati Szolgáltatások Bizottságának EGT-vonatkozású részeiben (PEGSCO), amelyek az Európai Bizottságot e program végrehajtásában, irányításában és fejlesztésében segítik a program EGT-vonatkozású projektrészei tekintetében.”
               
            
                  f)
               
               
                  A (4) bekezdés számozása (5) bekezdésre változik.
               
            
                  g)
               
               
                  Az (5) bekezdés első francia bekezdése elé a következő szöveget kell beilleszteni:
                  
                              „a)
                           
                           
                              az 1997. január 1-jétől kezdődő részvétel céljából:”
                           
                        
            
                  h)
               
               
                  Az (5) bekezdés végére a következő szöveget kell beilleszteni:
                  
                              „b)
                           
                           
                              a 2006. január 1-jétől kezdődő részvétel céljából:
                              
                                          —
                                       
                                       
                                          
                                             32004 D 0387: az Európai Parlament és a Tanács 2004. április 21-i 2004/387/EK határozata a páneurópai e-kormányzati szolgáltatásoknak közigazgatási szervek, üzleti vállalkozások és polgárok részére történő interoperábilis nyújtásáról (IDABC) (HL L 144., 2004.4.30., 65. o., helyesbítve: HL L 181., 2004.5.18., 25. o.)”